Idülliline ilu on Jäneda järvel, tiikidel ja metsavilus. See on otse ideaalne koht puhkamiseks enne suuri pingutusi. Mõisasse jäävad võistlejad kuni Berliini sõidu  päevani, mil nad hommikuse rongiga Tallinna tuuakse ja pärast lõunat Balti ekspressil kohe edasi saadetakse. Nii ei pääse võistlejad enam silmapilgukski treenerite valvsa silma alt. Laagris on praegu 13 olümpiameest. Üks veel puudub. See on maadleja Toots, kes tahtvat lõpetada mingit tööd. Nüüd ähvardavat teda olümpiasõidust ilmajäämine, kui ta lähemail päevil kohale ei ilmu.